
TENTAMEN  MEDICUM 


INAUGURALE, 

QUAEDAM  DE 

HYDROPE  COMPLECTENS. 


AUCTORE  GEORGIO  SWABY. 


Hydrops,  quia  saepe  aliis  morbis  superve- 
nit,  ideoque  corpus  longa  valetudine  confec- 
tum  debile  et  praelio  impar  invadit,  pluri- 
mos  extinguit. 

Vix  ulla  pars  corporis  immunitatem  hu- 
jus  mali  habet ;  et  si  semel  alicui  parti  inse- 
dit,  fere  vicinas  quoque  implicat  et  per  to- 
tum  corpus  tendit.  Species  ejus  plerumque 
ex  morbi  sede  ponuntur ;  at  multa  suadent 
plures  mali  varietates  esse,  quam  quae  a  se- 
dis  diversitate  pendent  ;  de  his  autem  haud 
ita  multum  pro  comperto  habitum  est.  At- 

tentionem  igitur.medicorum  hoc  malum  op- 
timo  jure  meretur — peritiorum,quo  perfecti- 
orem  ejus  notitiam  praestent — juniorum,  quo 
id,  quod  jam  de  morbo  tam  periculoso  com- 
pertum  est,  penitus  noverint.  Cogitanti 
igitur  quem  morbum  diligerem,  de  quo  in 
tentamine  meo  inaugurali  scriberem,  Hy- 
drops  mihi  non  alienus  videbatur.  De  Hy- 
drope  autem  generali  potius  quam  de  una 
tantum  mali  specie  tractare  mecum  consti- 
tui,  eo  quod  curatio  (ad  quam  in  morbo  cog- 
noscendo  maxime  spectare  oportet)  non  tam 
a  sede  mali  quam  a  natura  et  causa  ejusdem 
pendet ;  necnon  quia  Hydrops  rarius  in  una 
tantum  corporis  parte  conspicitur. 

In  animo  est,  igitur,  principio  de  morbi 
historia  dicere,  in  qua  tum  indicia  mali  com- 
munia,  tum  tribus  praecipuis  speciebus  pro- 
pria  breviter  expositurus  sum,  necnon  de 
rebus,  in  quibus  morbus  maxime  incidit, 
pauca  subjiciam.  Deinde  de  causis  agam. 
De  diagnosi  non  consilium  est  quidquam 
dicere.  quippe  quae  melius  exponatur,  ubi 

de  singulis  morbi  speciebus  sermo  est.  De 
prognosi  breviter  ordine  loquar — Interemp- 
torum  hoc  morbo  incisio  tam  varia  in  con- 
spectum  dat,  ut  omnia  vix  multis  volumini- 
bus  comprehendantur,  quocirca  hanc  rem 
omnino  omittam.  Postremo  de  medendi  ra- 
tione  acturus  sum  in  qua  parte  tantum  cu- 
rationis  et  morbo  communis  et  speciebus 
propriae  amplectar,  quantum  in  tam  parvo 
volumine  contineatur. 


DE  MORBI  HISTORIA. 


Indicia,  quae  omnibus  hujus  morbi  spe- 
ciebus  communia,  haud  ita  multa  sunt.  Eo- 
rum  maxima  pars,  quae  aegrotantem  vexant, 
ex  visceribus  sedi  morbi  vicinis  compressis 
et  se  male  habentibus  oriuntur.  Sitis  tamen 
pene  omni  mali  formae  communis  est,  qua 
plerumque  nihil  magis  miserum  torquet. 
Per  omnia  quidem  saecula  hydropicorum 
sitis  quasi  in  proverbium  cessit.  Urina  im- 
minuta  quoque  rubra  et  aliena  continens 


4 


DE  HYDEOPE. 


commune  Hydropi  indicium  est.  Cavum, 
in  quo  aqua  colligitur,  tumet,  et  plerumque 
pedum  oedema  est.  Anasarcae  propria  sunt 
tumor  summum  corpus  occupans,  qui  pres- 
sus  non  statim  resilit :  hic  fere  in  artubus 
inferioribus  incipit  et  sensim  tendit  sursum, 
nocte  tamen,  nisi  aeger  se  lecto  continet, 
major  quam  interdiu  in  pedibus  est,  et  ma- 
ne  facies,  manus,  aliaeque  partes  superiores 
magis  solito  tument.  Bullae  interdum  ori- 
untur,  e  quibus  ruptis  humor  effunditur. 
Hydrothoracem  urgere  aucta  nonnunquam 
moles  lateris,  a  quo  cumulatur  aqua,  decu- 
bitus  in  latus  sanum  difficilis,  dyspnoea, 
tussis  sicca,  facies  initio  pallida  versus  fi- 
nem  livida,  palpitatio,  somnia  dira,  som- 
nus  cum  terrore  sponte  interruptus,  aqua 
in  pectore  fluctuans,  testantur. 

In  ascite  abdomen  tumescit,  et  pressum 
parum  resilit,  aeger  dyspnoea  laborat,  respi- 
rationem  maxime  per  costas  perficit,  tormi- 
nibus  exercetur,  ventriculus  male  se  habet. 

In  omnibtis  regionibus  Hydrops  incidit ; 
nullae  aetati,  nulli  sexui  parcit,  et  per  om- 
nia  saecula  post  hominum  memoriam  cor- 
pora  infestavit.  Attamen  in  regionibus  hu- 
midis,  humilibusque  vallibus  vulgatior  est ; 
tum  qu6d  id  genus  temperamenti,  quod  Hy- 
dropi  proclivitatem  dat,  in  his  locis  pluri- 
bus  hominibus  insitum  est,  tum  quod  qui- 
dam  morbi,  qui  saepenumero  in  Hydropem 
desinunt,  eorundem  incolas  plurimum  ex- 
ercent.  Incolae  autem  quorundam  locorum, 
in  quibus  nil  insalubre  est,  huic  malo,  nulla 
causa  evidente,  procliviores  sunt :  et  quod 
mirum  est,  alia  morbi  forma  in  aliis  ejus- 
dem  regionis  partibus  saepius  fatigat.  Huic 
morbo  opportuniores  sunt  homines  quorum 
corpora  humida  sunt,  et  plerumque  femi- 
nae  prae  viris.  Eos  quoque  frequentius 
invadit,  quibus  magna  infirmitas,  quibus 
ingens  obesitas  est,  et  quorum  constitutio 
corporis  a  quacunque  causa  plurimum  frac- 
ta  est. 


Morbos  exanthematici  generis,  scarlati- 

nam  potissimum,  Hydrops  saepenumero  se- 
quitur.  Diuturna  sanguinis  profluvia  saepe 
in  eundem  desinunt.  Et  febres  intermit- 
tentes,  phthisis  pulmonalis  et  alii  morbi, 
quotquot  corpus  valde  debilitent,  saepissi- 
me  Hydropem  antecedunt. 

Quum  corporis  constitutio,  quae  huic 
morbo  proclivitatem  creat,  saepe  parentibus 
liberis  tradatur,  inter  mala  haereditaria  a 
quibusdam  auctoribus  recensetur.  Hujus 
rei  fides  populo  in  pluribus  regionibus  esse 
videtur,  cui  quaedam  superstitiose  facere 
mos  est,  ne  morbus  alicujus  Hydrope  inte- 
rempti  liberis  ejus  descendat.  Apud  anti- 
quos,  aliquo  ex  Hydrope  mortuo,  liberi 
ejus,  dum  corpus  igne  consumeretur,  pedes 
suos  in  aqua  immersos  tenuerunt,  credentes 
morbum  parentis  ita  a  se  aversum  iri :  et 
quibusdam  recentioribus  Europaeis  persua- 
sum  est  Hydropem,  qui  morte  finitus,  proli 
iri  transmissum,  ni  omnis  aqua  e  cadavere 
emissa  fuerit.* 

*  Vide  Blackall  on  Dropsy. 

DE  MORBI  CAUSIS. 


De  causa  proxima  non  ausim  loqui,  quip- 
pe  cujus  notio  generalis  aliter  apud  alios 
medicos  accipiatur :  de  iis  quae  proclivita- 
tem  Hydropi  efficiunt,  satis  dixi  quum  de 
morbi  historia  agebatur ;  quocirca  proti- 
tinus  ad  quaedam  breviter  exponenda  de 
causis,  quae  morbum  excitant,  transibo.  Ne- 
mo  est  qui  ignoret  halitum  assidue,  vivente 
homine,  in  omnia  cava  clausa  corporis  per 
vasa  exhalantia  effundi;  quo  hae  par- 
tes  humescant  et  ita  melius  functionibus 
propriis  aptentur,  et  humorem  ita  effusum, 
cum  jam  munus  suum  praestiterit,  per  alte- 
rum  vasorum  genus,  resorbentia  nimirum 
avehi  et  iterum  in  sanguinem  perveni- 
re.  Hoc  opus  mirabile  rerum  parens  ita 
perfecit,  ut  aequilibrium,  sano  corpore, 
sit  inter  humorem  exhalatum,  et  eum 
qui  resorbetur,  ne  coacervatio  ejus  in  ul- 
lo  cavo  fiat,  impediatque  idoneas  corpo- 

ris  actiones.  At  si  vitium  in  actione  horum 
vasorum  ortum  est,  et  aut  exhalantia  plus 
justo  effundunt,  aut  resorbentia  minus  ave- 
hunt,  necesse  estut  coacervatio  humoris  fiat, 
utque  Hydrops  corpus  premat.  Causa  ge- 
neralis  igitur,  quaeHydropem  excitat,est  ac- 
tio  vasorum  exhalantium  aut  resorbentium 
vitiata.  Hujusmodi  vitium  variis  morbis  af- 
fertur.  Ex  causis  quaedam  evidentes  sunt ; 
et  malum  concitant  alias  partes  primum  vi- 
tiando,  quarum  conditio  male  sana  invicem 
actionem  exhalantium  aut  resorbentium  per- 
turbat,  impeditque.  Pars  in  oculto  effectum 
praestant,  et  vasa,  de  quibus  agitur,  affici- 
unt  aliquo  modo,  qui  non  adhuc  comperitur. 

Causae,  quae  evidentes  sunt,  plerumque 
vitium  in  sanguinis  circuitu  creant,  unde  va- 
sorum  exhalantium  nimia  actio  oritur.  Ple- 
nitudo  sanguinis  videtur  nonnunquam  Hy- 
dropem  afferre.  Hoc  apparet  primum  ex  eo 
quod  Hydrops  per  sanguinis  detractionem, 
nulla  alia  re  juvante,  sanetur,  quodque  ma- 
lum  interdum  plane  oriatur  ex  sanguinis 

profusionc  solita  suppressa.  Sanguinis  in- 
opia  quoque,  saepenumcro  morbum  hydro- 
picum  praebet ;  quod  eredere  licet,  quia 
haud  raro  initium  trahit  cx  magna  sangui- 
nis  jactura,  sive  ea  sponte  sive  arte  facta  est. 
Nimia  quoque  seri  in  sanguine  abundantia, 
morbuin,  de  quoagitur,  afferre  vidctnr  :  nil 
dubium  est  saltem  majorem  justo  seri  co- 
piam,in  sangnine  cvenis  detracto,  Hydrope 
urgente,  saepissime  conspici.  Ut  hoc  viti- 
um  sangninis  morbi  effectus  sit,  non  causa, 
plane  fieri  potest.  At,  quoniam  aer  humi- 
dus,  victus  aquosus  parum  nutriens  ct  jac- 
tura  ingens  sanguinis  cum  copiam  seri  sem- 
pcr  angent,  tum  aliquando  Hydropem  indu- 
cunt,  adducimur  ut  credamus  hunc  mor- 
bum  ab  hac  cansa  oririposse.  Porro  expc- 
rimenta  a  celeberrimis  medicis  instituta  os- 
tendunt  Hydropem  posse  in  brutis  animali- 
bus  creari,  ea  cogendo  ingcntcm  aquae  co- 
piam  bibere  aut  humorem  in  venas  infun- 
dendo.*  Multa  exempla  qnidem  traduntur, 

*  Vide  "Dictionaire  des  Scicnccs  Medicalcs"  ubi 
de  Hydrope  agitur. 

in  quibus  homines  incredibilem  humoris- 
quantitatem  eodem  die  impune  biberunt,  at 
animadvertendum  est  inhis  omnibus,  quan- 
tum  scio,  corpus  multo  vehementius  solito 
exercitum  esse,  unde  omnes  actiones  corpo- 
ris  pro  rata  parte  augerentur  et  humor  ita 
celerius  dissiparetur  :  necdubito  quin,  si  ali- 
quis  ingentem  copiam  aquae  bibat,  quieto 
corpore,Hydrops  in  eo  afferatur  non  secus  at- 
que  in  animalibus  de  quibus  supradictumcst. 

Si  justus  sanguinus  motus  ullo  modo  phi- 
rimum  impeditur,  Hydrops  incidit.  Hydro- 
pem  ex  hac  eausa  oriendum  quotidie  con- 
spicere  licct :  pene  omnibus  enim  cordis  va- 
sorumque  magnorum  morbis  Hydrops  tan- 
dem  jungit  se  comitem.  Si  hae  partes  aneu- 
rismate  laborant,  si  amplificantur,  si  ulla  par- 
te  in  os  vertuntur,  et  praeterea,  si  venae 
magnae  ullo  modo  comprimuntur,  itautjus- 
tus  sanguinis  motus  impediatur,  Hydrops- 
plerumque  cito  invadit. 

~Non  ita  perspicuum  est  qua  ratione  Hy- 
drops  saepe  accidat,  si  corpus  frigido  aeri 

calcfactum  objectum  est  aut  si  aqua  frigida 
magna  quantitate,  corpore  calente,  assumpta. 

Neque  prorsus  patet  quare  Hydrops  tam 
crebro  pro  causa  agnoscat  organorum,quae  in 
abdomine  sunt,varii  generis  vitia,sicut,hepa- 
tis,  ovariorum,  splenis — quando  hepar  per 
magnamejussubstantiaepartemdurescitjSatis 
constat  Hydropem  ex  venae  portae  et  cava- 
rum  bepaticarum  compressione  nasci.  At 
non  raro  fit,  hepate  aut  alio  viscere  justo 
molliori,  ut  aquae  cumulentur.  Hujus 
rei  rationem  adlmc  deesse  credo  ;  nam  ear- 
um  quae  vulgo  in  libris  ponuntur  nulla 
mihi  digna  videtur  quae  pro  vcra  ratione 
accipiatur.  Hydropis  quoque  hydatidosi, 
ni  fallor,  vera  ratio  adhuc  in  occulto  est. 


DE  PROGNOSL 

Hydrops  plerumque  morbus  periculosus 
est,  et  saepius  qui  in  eum  incidant,  tollit. 
Aliquando  sanitas  ex  hoc  morbo  aliquoties 


12 


1)E  IIYDItOFE. 


redit,  attamen  mortem  tandem  secum  af- 
fert.  Periculi  maguitudo  multum  pendet 
a  causa  morbi  et  a  corporis  conditione  qua 
Hydropicus  utatur.  Sairitatis  spes  est,  si 
aegrotans  non  aetate  confectus  est  si,  cor- 
poris  constitutio  non  aliquo  modo  prius 
fracta  est,  si  neque  cor  neque  ullum  viscus 
laborat,  si  febris  non  est,  si  dyspnoea  parum 
exercet,  si  aqua  tantummodo  inter  cutem 
est,  aut  saltem  non  per  totum  corpus  effun<- 
ditur.  Contra  si  aeger  annis  provectior,  si 
corpus  intemperantia  aut  quacunque  alia 
causa  multum  fractum  est,  si  vitium  cordis 
aut  alicujus  visceris,  si  fcbris  magna  urget, 
si  sitis  ingens,  si  dyspnoea  plurimum  tor- 
quet,  si  aqua  non  inter  cutem  modo,  sed  si- 
mul  in  cavis  "corporis  praecipuis  cumulatur, 
si  miser  prius  morbo  fatigatus  est,  morbus 
pro  tempore  quidem  sublevari,  at  vix  tolli 
potest. 

DE  MEDENDI  RATIONE. 

Consilia  medendi  quae,  ut  morbus  in 
sanitatem  mutetur,  absolvenda  sunt,  tria 
plerumque  proponuntur. — Imprimis  necesse 
est  ut  causae,  quae  malum  praestant,  sub- 
moveantur,  aut  evitentur :  deinde  ut  aquae 
tollantur,  postremo  ut  praecaveatur  ne  iter- 
um  cumulentur. 

Ad  peragendum  primum  consilium  in 
singulis  morbi  exemplis  plane  opus  est,  ut 
ad  causas,  quae  quodque  excitaverint,  spec- 
temus.  Plurimae  quidem  causae  Hydro- 
pis  sunt,  quae  submoveri  non  possunt :  in 
his  sanitas  non  speranda  est,  quanquam  ma- 
lum  plurimum  per  medicinam  sublevari  et 
dies  mortis  prorogari  potest.  De  ceteris  re- 
mediis  quae  ad  submovendas  singulas  Hy- 
dropis  causas  proponuntur  nihil  in  animo  cst 
dicere :  de  sanguinis  detractione,  quippe  nu- 
permagnam  sibilaudcm  in  hoc  morbo  apud 
medicos  quosdam  traxcrit,  breviter  disserere 

haud  alienum  judico.  Sanguinis  detractio 
in  hoc  morbo  non  novum  prorsus  remedium 
est :  antiqui  etiam  nonnunquam  et,  ut  vide- 
tur,  cum  multo  profectu,  ad  id  confuger- 
unt.  Recentiores  quoque  diu  soliti  sunt, 
in  quibusdam  exemplis,  Hydropem  per  san- 
guinis  missionem  curare.  At  ab  utrisque 
rarius  abhibitum  est  quam  a  quibusdam  ho- 
diernis  qui  judicant  multo  saepius  locum 
huic  remedio,  ac  antea  credebatur.  Si  Hy- 
drops  pendet  a  sanguinis  plenitudine,  et  ex 
haemorrhoidibus  suppressis,  ex  menstruis 
non  solito  more  prorumpentibus,  aut  alia 
sanguinis  profusione  solita  prohibita,  cito 
subitoque  invadit,  venaesectio  plane  con- 
venit  et  fere  semper  in  iis  exemplis  a  medi- 
cis  laudata  est.  Qui  saepius  sanguinis 
missionem  in  Hydrope  praecipiunt,  ii  cre- 
dunt  inflammationem  alicujus  internae  par- 
tis  crebro  subesse  et  affirmant  albumen, 
quod  in  urina  aliquando  inventum  est, 
hujusmodi  inflammationem  testari.  Si 
igitur  opiniones  horum  medicorum  sequi 
volumus,  oportet  urinam  Hydrope  laboran- 

tis  calori  objicere  aut  in  eam  acida  infun- 
dere,  et  quoties  albumen  detegitur  per  al- 
terutrum  modum,  venaesectioni  locum  esse 
judicare  licet.  Alia  sunt  indicia  praeterea 
quae  fidem  faciant  inflammationem  adesse, 
sicut  dolor  ingens,  impedita  funetio  partis 
afFectae,  pulsus  durus,  et  si  sanguis  jam  emis- 
sus  est,  crusta  coriacea  in  ejus  superficie.* 
Alia  remedia  contra  morbum  et  praesertim 
medicamenta  diuretica  melius  respondere 
dicuntur,  postquam  sanguis  missus  est. 

Secundum  consilium  sive  id,  quo  aquaetol- 
lantur,duobus  modis  perfici  potest,sive  medi- 
camentis  sive  manu.  Omnia  medicamenta 
quae  ad  hanc  rem  conferunt,id  agunt  ut  actio 
vasorum  resorbentiurn  augeatur,aututminus 
humoris  per  vasa  exhalantia  efFundatur.  Me- 
dicamenta  quae  plerumque  prosunt,  sunt 
ea  quae  urinam  movent,  quae  alvum  sol- 
vunt,  quae  sudorem  eliciunt,  quaeque  vo- 

*  De  hac  re  vide  "  Blackiiall  on  Dropsy  ;  Edin- 
burgh  Medical  and  Surgical  Journal ;  Cojwpton's  Ca- 
ses  at  the  Dublin  Hospital. 

mitum  excitant.  His  accedit  frictio  et  fas- 
ciae.  Profectus  medicamentorum  hujusmo- 
di,  quae  excretiones  corporis  augent,  quo- 
dammodo  ex  ea  lege  animalis  machinae  ex- 
plicatur,  qua  quoties  secretio  alius  organi 
augetur,ea  alicujus  alius  quae  respondet,  im- 
minuitur  pro  eo  ut  illa  increvit,  et  invicem 
si  secretio  organi  praeter  naturam  imminu- 
itur. 

De  Dlureticis. — Ex  medicamentis,  quae 
jam  posui,  diuretica  longe  primum  locum 
sibi  vindicant.  Diuretica  aliis  remediis  m 
hoc  morbo  plerumque  anteponenda  sunt, 
quia  saepius  quam  ulla  alia  sanitatem  red- 
dunt;  dein  quia  neque  aegrotantem  multum 
fatigant,  neque  corpus  debilitant.  Plerum- 
que  tamen  creditur  mclius  anasarcae  aut 
hydrothoraci  quam  ascitae  convenire;  in  as- 
cite  enim  aquarum  pressura  dicitur  prohi- 
bere  ne  renes  rite  suum  officium  praestent. 
Ilujus  generis  medicamenta  quam  plurima 
sunt ;  et  alia  aliis  hominibus  melius  respon- 
dent.    Si  scilla  maritima  aut  digitalis  pur- 


DE  HYDKOPE. 


17 


purea  praecipiatur,  cavendumest  ne  vomi- 
tum  creent ;  nam  si  vomitum  semel  move- 
runt  non  iterum  aegro  dari  possunt. 

Scillae  maritimae  profectus  saepe  multum 
augetur  eam  cum  hydrargyro  conjungendo. 
Ad  hanc  rem  aut  submurias  hydrargyri  pil- 
lulis  scilliticis  adjici  aut  pilulae  hydrargyri 
simul  cum  iisdem  sumi  possunt.  Digitalis 
purpurea  interdum  cum  scilla  conjuncta 
plurimum  prodest ;  non  desunt  autem  qui 
affirmant  alienum  esse  haec  diuretica  simul 
praecipere.*    Tinctura  digitalis,  cui  aether 
nitrosus  adjectus  est,  saepe  multum  prodest, 
quum  duo  simul  eundem  effectum  petunt, 
et  aether  praeterea  ventriculo  admodum  est 
gratus.    Actioni  digitalis  corpus  cito  assue- 
fit,  unde  necesse  est  ut  quantitas  ejus  as- 
sumpta  sensim  augeatur.  Multi  laboris  esset 
opus  omnia  diuretica  percurrere,  et  de  sin- 
gulis  dicere;  quare  sat  erit  dixisse  inter  om^ 
nia  adhibenda  oportere  corpus  frigidulum 


Vide  Paris  Pharmacologia. 

tenere,  et  liquoribus  diluentibus  uti.  Prae- 
ter  ea  de  quibus  mentio  jam  facta  est,  prae- 
cipua  sunt  juniperus  communis,  colchicum 
autumnale,  nitras  potassae,  tartras  potassae, 
acetas  potassae,  sulphas  potassae,  et  multa 
alia. 

De  Catharticis.— Medicamenta  quae  alvum 
solvunt  saepe  aquas  hydropicas  avehunt ; 
ea  praesertim,  quae  magnam  humoris  copi- 
am  dejiciunt.  Eorum  praestantissima  sunt, 
jalapa,  pulvis  jalapae  compositus,  gambogia, 
scammonia,  cucumis  colocynthis,  momordica 
elaterium,  submurias  hydrargyri,  aliaque, 
quae,  aut  per  se,  aut  cum  aliis  conjuncta  sae- 
pe  salutaria  sunt.  Quoniam  alvus  diu  soluta 
multum  debilitat  corpus,  haec  via  medendi 
non  convenit,  nisi  aut  diureticaparum  profi- 
ciunt  aut  corpus  robustum  est. 

De  Sudorem  Moventibus. — Si  diureticorum 
aut  catharticorum  usus  parum  procedit,  ad 
sudorifica  confugere  licet — Pulvis  ipecacu- 
anhae  compositus,  tinctura  opii  cum  vino 

antimoniali  et  alia  similia  laudata  sunt,  et 
aliquando  admodum  utilia  sunt. 

De  Emeticis. — Vomitus  sponte  incidens, 
hoc  morbo  urgente,  saepe  prodest  et  aquas 
imminuit ;  et  emetica  olim  laudem  sanita- 
tis  saepe  reddendae  retulerunt ;  raro,  autem, 
hodie  praecipiuntur  nisi  eo  consilio  ut  nau- 
seam  moveant,  quae  saepe  humoris  fluxum 
per  cutem,  per  alvum  perque  renes  simul 
excitat. 

De  Frictione  et  Fasciis. — Frictio,  aqua 
inter  cutem  urgente,  saepenumero  tumorem 
discutit,  ideoque  si  aegri  vires  patiuntur,  as- 
sidua  esse  debet. 

Fasciae  quoque  circa  membra  Hydrope 
implicita  circumvolutae  nonnunquam  tu- 
morem  cohibent;  at  vix  iis  confidendum 
est. 

Supra  dictum  est  aquas  Hydropicas  quo- 
quc  manu  submoveri  posse,  de  hac  parte 

curationis  quam  brevissime  dicam.  Emis- 
sio  aquarum  ferro  raro  Hydropem  tollit, 
quanquam  saepe  medelae  per  medicamenta 
locum  facit;  et  etiam,  ubi  nulla  sanitatis 
spes  est,  cruciatus  aegro  multum  sublevat 
pro  tempore.    Plagae  autem  quae  in  mem- 
bris,  anasarca  urgente,  factae  sunt,  ut  aqua 
ferretur,  nonnunquam  vix  sanescunt  et  in 
gangraenam  degenerant.  Si  aquae  ex  abdo- 
mine  emissae  sunt,  multo  citius  quam  ante 
coacervantur,  ita  ut  plerumque  necesse  sit 
eas  multototies  in  eodem  misero  submovere. 
Paracentesis  thoracis  raro  aegrum  multum 
juvat,  quamobrem  rarius  peragitur.  Si  aeger 
unquam  prius  pneumonia  laboravit  caven- 
dum  est  ne  incidatur  ubi  dolor  tunc  esset, 
ne  ex  adhaesione  ibi  inter  pleuram  pulmo- 
nalem  et  costalem  forte  facta,  pulmo  vulnc- 
rctur. 

Cum  aquae  submotae  sunt,  proximum 
est  ut  earum  rcditus  prohibeatur.  Opus 
cst  igitur  summa  cura  causas  morbi  evitare 
ct  id  agere  ut  robur  corpori  exhausto  debi- 

lique  redeat.  Victus  nutriens,  qUantum  ven- 
triculus  facile  concoquere  possit,  vinum  mo- 
dica  quantitate,  amara  aliaque  medicamen- 
ta  roborantia  sunt  praecipienda.  Amara 
quidem  saepe  diureticis  adjiciuntur  cum  in- 
signi  utilitate  :  et  si  neque  febris  vehemens 
neque  pulsus  durus  aut  alia  inflammationis 
signa  adsunt,  victus  nutriens,  etiam  morbo 
perstante,  concedendus.  Corporis  exercita- 
tio  si  fieri  potest,  tum  plurimum  ad  aqua- 
rum  discutionem  tum  ad  reditum  earum 
proliibendum  confert.  Periculosum  autem 
ea  vehementiori  uti ;  nam  exempla  tradun- 
tur  ubi  Hydropici  ex  exercitatione  ingenti 
subito  vitam  dederunt.  Cum  corporis  ex- 
ercitatione  frictio  aut  cum  panno  laneo  ex 
oleo  expresso,  aut  cum  strigili  peracta  an- 
numerari  debet,  quae  cutis  halitum  elicien- 
do  haud  magis  accomodatur  ad  aquam  dis- 
cutiendam  quam  ad  impediendum  ne  ite- 
rum  cumuletur.  Item  fasciae  non  omit- 
tendae  sunt,  quae  sustinendo  parietes  cavi 
in  quo  aquae  erant,  reditum  prohibent.  Ad 
hanc  rem  quoque  lavatio  frigida,  corpus  fir- 

mando  contulisse  dicitur.  Postremo,  per 
longum  tempus  post  sanitatem  ex  hoc  mor- 
bo  redditam,  imo  per  totam  vitam  venturam 
nihil  praetermittendum  quod  aut  causas 
morbi  fuget,  aut  majorem  corpori  firmita- 
tem  adjiciat,  namque,  qui  semel  eo  implici- 
tus  est,  saepenumero  iterum  atque  iterum 
illum  petit,  donec  tandem  victus  succumbit. 


f  i  n  i  s. 


